Pripreme za prazničnu sezonu 
Od prodaja u novembru i decembru često zavisi da li će neki prodajni lanac da propadne ili opstane
a. Vlasnici prodavnica željno iščekuju kupce koji, obično u poslednja dva meseca u godini, nagrnu da kupuju igračke, odeću, elektroniku i ostale božićne poklone koji se daju 25. decembra. Vrhunac sezonske kupovine u Sjedinjenim Državama tradicionalno počinje odmah posle četvrtog četvrtka u novembru, verskog i patriotskog praznika Dana zahvalnosti. Stiv Krenzer je predsednik kompanije „PriceGrabber.com“ u Los Anđelesu. Zbog sve veće konkurencije neke prodavnice se otvaraju već u ponoć ili pred zoru. Druge pak nude velike popuste, besplatnu isporuku ili plaćanje poreza na promet. I dok prodavci očekuju rast prodaje, pokazatelji budućih prodaja prognoziraju mešovite rezultate. Broj kontejnera koji stižu u ključne američke luke je u padu, što ukazuje na to da uvoz usporava. S druge strane ekonomisti koji prate prodaju dizel goriva kažu da je transport kamionima u malom porastu. U svakom slučaju, potpredsednik najvećeg trgovinskog centra u Sjedinjenim Državama, Mol of Amerika, Den Džasper očekuje navalu kupaca. On je govorio za Glas Amerike preko Skajpa. Mol of Amerika u Blumingtonu, u Minesoti ima oko 12 hiljada zaposlenih i opslužuje desetine milona kupaca godišnje. Ekonomisti sa velikom pažnjom prate kretanja u maloprodaji jer 70 odsto američke privrede zavisi od prodaje robe široke potrošnje, a ta prodaja je najveća u vreme zimskih praznika.